Publication: Magyar Közlöny
Issue: MK-2000-119 (Year: 2000, Number: 119)
Era: 1990-2004
Section: a) a lelkiismereti és vallásszabadságról, valamint az egyházakról szóló 1990. évi IV. törvény szerinti egyház, vallásfelekezet, vallási közösség (a továbbiakban: egyház) — ide nem
Paragraph Index: 608

5. § (1) Az Szftv. 5. §-ának (1) bekezdése helyébe a következő rendelkezés lép: „(1) A magánszemély rendelkező nyilatkozatot (nyilatkozatokat) lezárt, nevével, lakcímével és adóazonosító jelével ellátott, de egy postai szabvány méretű borítékban elhelyezett, külön-külön kitöltött, az APEH által rendszeresített nyomtatványon (vagy azzal egyező méretű és adattartalmú lapon) tehet. A rendelkező nyilatkozaton (nyilatkozatokon) fel kell tüntetni a kedvezményezett adószámát (a 4/A. §-ban említettek esetében a technikai számot), továbbá feltüntethető a kedvezményezett elnevezése is. A magánszemély a rendelkező nyilatkozatot (nyilatkozatokat) tartalmazó borítékot az adóbevallási csomagjában helyezi el, vagy — az adóbevallást helyettesítő munkáltatói elszámolás esetén — legkésőbb az adóévet követő március 25-éig közvetlenül a munkáltatójának adja át.”

Source: https://magyarkozlony.hu/hivatalos-lapok/69f56348dbe8824bfb0d7889ca252d3efe51d940/dokumentumok/b05c20a91a4304cd23522d5f3d53c0cff937fa4f/letoltes